Veľká cena Saudskej Arábie 2021

Veľká cena Saudskej Arábie 2021 (angl. Formula 1 STC Saudi Arabian Grand Prix 2021), boli preteky Formule 1, ktoré sa konali dňa 5. decembra 2021 na mestskom okruhu Jeddah Corniche Circuit v Džidde na pobreží Červeného mora. Bola to 21. Veľká cena sezóny 2021 a premierová Veľká cena Sauskej Arábie.
Priebeh kvalifikácie.
V poslednej zákrute svojho posledného pokusu v Q3, v ktorom mal lepšie medzičasy ako neskoršie kolo na pole position, Max Verstappen havaroval. Pole position tak získal Lewis Hamilton. Na druhom a treťom mieste skončili Valtteri Bottas a práve Verstappen.
Priebeh pretekov.
Lewis Hamilton vyhral preteky, ktoré museli byť dvakrát zastavené červenými vlajkami kvôli nehodám, z pole position pred svojím súperom o titul Maxom Verstappenom a tímovým kolegom Valtterim Bottasom. Výsledok pretekov tiež znamenal, že dvaja lídri poradia jazdcov pôjdu do finále sezóny prvýkrát od roku 1974 s rovnakým počtom bodov.
Po štarte viedol Hamilton pred Bottasom a Verstappenom. V 10. kole sa Mick Schumacher roztočil a v 23. zákrute narazil do bariéry. Na trať vyšiel safety car a krátko po ňom preteky prvýkrát prerušila červená vlajka, čo Verstappenovi umožnilo urobiť zastávku v boxoch, ktorá ho nestála žiadny čas. Na druhej strane jazdci Mercedesu Hamilton a Bottas vymenili pneumatiky krátko predtým, zatiaľ čo viali žlté vlajky. Po obnovení pretekov v 15. kole viedol Hamilton, ale Verstappen nedokázal dostatočne prudko zabrzdiť do prvej šikany a následne zablokoval Hamiltona, ktorý klesol na P3 za Estebana Ocona z tímu Alpine, ktorý tiež využil výmenu pneumatík pod červenou vlajkou. Vzadu došlo k hromadnej nehode, v dôsledku ktorej niekoľko jazdcov odstúpilo z pretekov. Preteky boli druhýkrát prerušené. Pri opätovnom štarte v 17. kole bol Ocon pred Hamiltonom a Verstappenom. Holanďan, ktorý štartoval z tretieho miesta, predbehol obidvoch jazdcov pred sebou vďaka odvážnemu predbiehaciemu manévru na vnútornej strane prvej šikany a ujal sa vedenia v pretekoch. O kolo neskôr aj Hamilton predbehol Ocona. Medzi 28. a 36. kolom nasledovali tri fázy za virtuálnym bezpečnostným vozidlom, po ktorých bol Hamilton v dosahu systému DRS Maxa Verstappena.
Jazdec Mercedesu sa v 36. kole pokúsil predbehnúť Verstappena na hlavnej rovinke, ale holandský pretekár zabrzdil príliš neskoro a v druhej zákrute vytlačil Hamiltona z trate. Max Verstappen dostal pokyn vrátiť P1 Hamiltonovi a v 37. kole jazdec Red Bullu spomalil, aby Britovi prenechal vedenie pred poslednou zákrutou. Ten však v obave, že ho Verstappen na nasledujúcej hlavnej rovinke opäť predbehne, nechcel predbiehať a tiež spomalil. Nakoniec sa predsa len rozhodol predbiehať, ale pritom si poškodil predné krídlo na súperovom vozidle.
V 42. kole sa obaja opäť dostali do súboja, pričom Verstappen vytlačil Hamiltona z trate. Tentoraz zasiahli stewardi pretekov a lídrovi šampionátu Verstappenovi udelili päťsekundovú penalizáciu. Hamilton sa v poslednej zákrute v 43. kole dostal pred Verstappena a v 27. zákrute ho vytlačil. Ujal sa vedenia, ktoré dokázal ubrániť až do konca pretekov. Tretie miesto obsadil Valtteri Bottas, ktorému sa na cieľovej čiare podarilo predbehnúť Estebana Ocona. Ten sa na pódium nedostal len o desatinu sekundy.
Výsledky.
Preteky.
Poznámky:
Priebežné poradie šampionátu.
Poznámky: